**Yhdistyksen hallituksen syyskokous**

Aika Ke x.x.20xx klo 17.30 - 19.00

Paikka Iisalmen Keskuskoulun kokoustila (huone 1122), Koulukatu 28 (karttalinkki)

Läsnä Sinikka Virtanen puheenjohtaja  
Liisa Lupaus sihteeri  
Tiina Toivonen jäsen  
Antti Aaltonen jäsen  
Sulo Sintonen jäsen, talousvastaava  
Pirjo Piispanen jäsen

Poissa Urho Katvala jäsen

1. Kokouksen avaus

Puheenjohtaja avasi kokouksen ja toivotti kaikki tervetulleiksi.

1. Laillisuuden ja päätösvaltaisuuden toteaminen

Kokous todettiin sääntöjen mukaisesti koolle kutsutuksi ja päätösvaltaiseksi.

1. Kokouksen järjestäytyminen

Yhdistyksen sääntöjen mukaan yhdistyksen puheenjohtaja ja sihteeri toimii kokouksen puheenjohtajana ja sihteerinä. Pöytäkirjantarkastajiksi valittiin Sulo Sintonen ja Pirjo Piispanen.

1. Esityslistan hyväksyminen työjärjestykseksi

Kokouksen työjärjestykseksi hyväksyttiin hallituksen laatima esityslista (liite 1).

1. Syksyn 2016 toimintasuunnitelma ja talousarvio

Syksyn toimintasuunnitelmaa (liite 2) käytiin läpi ja hyväksyttiin ehdotukset muutoksitta. Talousarvio (liite 3) käsiteltiin ja hyväksyttiin ehdotuksen mukaisesti.

1. Hallituksen yhteystietojen kerääminen ja julkaisu

Sovittiin keväällä, että hallituksen jäsenten yhteystiedot (puhelinnumero ja sähköpostiosoite) kerätään ja julkaistaan Iisalmen Keskuskoulun sivuilla yhdistyksen tietojen alla.

Tietojen kerääminen ja julkaisu olivat monen mielestä hyvä asia, mutta koettiin tiedot julkisilla sivuilla olevan huono vaihtoehto.

Hallitus päätti, että yhteystiedot jäsenistä kerätään ja ne voidaan julkaista koulun omassa intrassa, muttei kuitenkaan julkisilla verkkosivuilla. Hallituksen jäsenet täyttävät itse yhteystietolomakkeen (liite 4) OneDrive-kansion kautta syyskuun loppuun mennessä.

1. Muut asiat

Kutsu Vantaalle **Vanhempainmessuille** x.x.20xx

Yhdistys on saanut kutsun (liite 5) Vantaan Keskuskoululta Vanhempainmessuille joulukuun 7. päivälle. Tapahtuma koettiin mielenkiintoiseksi ja hyväksi tutustua Etelä-Suomen vanhempainyhdistyksen toimintaan ja varojen keruuseen. Ehdotettiin, että matka tehdään omakustanteisesti eli yhdistyksen varoja ei käytetä matkan kuluihin, koska talous on erittäin vakaalla pohjalla tällä hetkellä. Hallitus hyväksyi ehdotuksen. Jäsen Tiina Toivonen nimettiin retken vastaavaksi järjestelijäksi, jonka johdolla matkaa lähdetään toteuttamaan. Asiasta tulee infoa lähipäivinä lisää.

1. Seuraava kokous

Seuraava hallituksen kokous pidetään ma x.x.20xx klo 17.30 Iisalmen Keskuskoulun kokoustilassa.

1. Kokouksen päättäminen

Kokouksen puheenjohtaja päätti kokouksen klo 18.55.

Sinikka Virtanen Liisa Lupaus

Sinikka Virtanen Liisa Lupaus

puheenjohtaja sihteeri

Sulo Sintonen Pirjo Piispanen

Sulo Sintonen Pirjo Piispanen

pöytäkirjantarkastaja pöytäkirjantarkastaja

Liitteet Liite 1. Esityslista  
Liite 2. Toimintasuunnitelma  
Liite 3. Talousarvio  
Liite 4. Hallituksen yhteystiedot -lomake  
Liite 5. Kutsu Vanhempainmessuille

Tiedoksi Tuure Tiivonen, rehtori, Iisalmen Keskuskoulu  
Pirjo Paananen, vahtimestari, Iisalmen Keskuskoulu